พยายามรักษาความสะอาดของร่างกายให้มากที่สุด ป้องกันโรคภัยไข้เจ็บ
วิธีนี้เป็นวิธีที่ดีที่สุดที่จะช่วยกำจัดสิ่งสกปรก เหงื่อไคล และ/หรือเชื้อโรคที่ร่างกายของคุณอาจสะสมมาตลอดทั้งวัน และป้องกันโรคที่เกี่ยวกับสุขอนามัย นอกจากนี้ การอาบน้ำทุกวันยังช่วยให้คุณรู้สึก แลดู และมีกลิ่นสดชื่นตลอดทั้งวันอีกด้วย   ใช้ใยบวบ ฟองน้ำ หรือผ้าเช็ดมือค่อยๆ ขัดให้ทั่วเรือนร่างเพื่อกำจัดเซลล์ผิวที่ตายแล้วและสิ่งสกปรกออก อย่าลืมเปลี่ยนอุปกรณ์เหล่านี้บ่อยๆ เพราะมักเป็นที่สะสมของแบคทีเรีย ถ้าคุณไม่อยากสระผมทุกวัน ให้ลงทุนซื้อหมวกคลุมผมและอาบน้ำด้วยสบู่และน้ำเปล่า ถ้าคุณไม่มีเวลาอาบน้ำ หมดวันให้ใช้ผ้าเช็ดมือชุบน้ำเช็ดหน้าและรักแร้ จำไว้ว่าผิวหน้าของคุณบอบบางกว่าผิวส่วนอื่นๆ ในร่างกาย คุณจะใช้ผลิตภัณฑ์ล้างหน้าตอนอาบน้ำฝักบัวหรือจะล้างหน้าต่างหากที่อ่างล้างหน้าก็ได้   คำนึงถึงสภาพผิวเวลาเลือกซื้อผลิตภัณฑ์ล้างหน้า ถ้าผิวของคุณแห้งมาก หลีกเลี่ยงผลิตภัณฑ์ที่มีส่วนผสมของแอลกอฮอล์ในปริมาณมาก เพราะจะยิ่งทำให้ผิวของคุณแห้งเข้าไปใหญ่ ถ้าคุณมีผิวบอบบางมาก ให้เลือกผลิตภัณฑ์สำหรับผิวแพ้ง่ายที่มีส่วนผสมของสารเคมีที่อ่อนกว่า ถ้าคุณแต่งหน้าจัด ให้เลือกผลิตภัณฑ์ล้างหน้าที่สามารถล้างเครื่องสำอางได้เป็นพิเศษ หรือซื้อผลิตภัณฑ์เช็ดเครื่องสำอางต่างหาก พอหมดวันก็ให้เช็ดเครื่องสำอางออกจากใบหน้าให้หมดก่อนค่อยล้างหน้า การแปรงฟันเป็นประจำช่วยป้องกันโรคเหงือกที่เกี่ยวข้องกับความเจ็บป่วยของส่วนอื่นๆ ในร่างกาย เช่น โรคหัวใจ เส้นเลือดไปเลี้ยงสมองอุดตัน และโรคเบาหวาน โดยเฉพาะอย่างยิ่งการแปรงฟันหลังรับประทานของหวานหรืออาหารเปรี้ยวจัดเพื่อป้องกันการสึกกร่อนของฟันนั้นสำคัญมาก  เพื่อให้เหงือกแข็งแรงมากยิ่งขึ้น พกยาสีฟันและแปรงสีฟันขนาดพกพาเพื่อแปรงฟันระหว่างมื้ออาหาร ใช้ไหมขัดฟันทุกคืนเพื่อป้องกันโรคเหงือกอักเสบ ผลิตภัณฑ์ระงับเหงื่อช่วยป้องกันไม่ให้มีเหงื่อออกมากเกินไป ส่วนผลิตภัณฑ์ระงับกลิ่นกายนั้นช่วยปดปิดกลิ่นกายที่ไม่พึงประสงค์ที่เกิดจากเหงื่อ ลองใช้ผลิตภัณฑ์ระงับกลิ่นกายที่มาจากธรรมชาติปราศจากอะลูมิเนียม เพื่อลดโอกาสเสี่ยงที่จะเกิดโรคที่เกิดจากการใช้ผลิตภัณฑ์ระงับกลิ่นกายทั่วไป  ถ้าคุณเลือกที่จะไม่ใช่ผลิตภัณฑ์ระงับกลิ่นกายทุกวัน ให้ใช้ในวันที่คุณคิดว่าจะต้องเหงื่อออกมากเป็นพิเศษหรือในโอกาสพิเศษ ทาผลิตภัณฑ์ระงับกลิ่นกายก่อนเล่นกีฬา ไปฟิตเนส หรือเข้าร่วมงานทางการต่างๆ ถ้าคุณไม่ใช้ผลิตภัณฑ์ระงับกลิ่นกาย ให้ใช้สบู่และน้ำสะอาดทำความสะอาดรักแร้ตลอดทั้งวันเพื่อกำจัดกลิ่นไม่พึงประสงค์ โดยทั่วไป เสื้อควรซักทุกครั้งหลังใส่ แต่กางเกงขายาวหรือกางเกงขาสั้นนั้นอาจจะใส่ 2-3 ครั้งก่อนแล้วค่อยซักก็ได้ ใช้วิจารณญาณส่วนตัวคิดว่าควรซักเสื้อผ้าบ่อยแค่ไหน  กำจัดรอยเปื้อนบนเสื้อผ้าก่อนใส่ รีดผ้าเพื่อกำจัดรอยยับและใช้เครื่องกำจัดขุยบนเสื้อผ้าเอาขุยและขนออกจากเสื้อผ้า ไม่ว่าคุณจะกำลังเลี้ยงผมให้ยาวหรืออยากจะไว้สั้นมากกว่า การเล็มผมจะช่วยให้ผมมีสุขภาพดี กำจัดผมแตกปลาย และทำให้ผมของคุณโดยรวมแลดูสะอาดกว่าและสุขภาพดีกว่า เพราะนอกจากจะทำให้มือและเท้าของคุณดูสะอาดสะอ้านแล้ว ยังป้องกันไม่ให้ชิ้นส่วนเล็กๆ บริเวณผิวหนังข้างเล็บเสียหาย เล็บหัก และอันตรายอื่นๆ ที่อาจเกิดกับเล็บของคุณ เล็บสั้นไม่สามารถสะสมสิ่งสกปรกไว้ในซอกเล็บได้เหมือนเล็บยาว คุณจะตัดเล็บบ่อยแค่ไหนขึ้นอยู่กับว่าคุณอยากไว้เล็บยาวเท่าไหร่ ก่อนตัดสินใจควรคำนึงก่อนว่าในชีวิตประจำวันคุณใช้มือทำอะไร เช่น  ถ้าคุณใช้เวลาส่วนใหญ่พิมพ์คีย์บอร์ดคอมพิวเตอร์หรือเล่นเปียโน เล็บสั้นอาจเป็นคำตอบที่ดีที่สุดสำหรับคุณ แต่ถ้าคุณอยากไว้เล็บยาวกว่านี้ก็ไม่เป็นไร แต่ต้องเล็มบ่อยๆ เพื่อป้องกันไม่ให้เล็บหัก  ใช้ไม้ทำเล็บแคะสิ่งสกปรกออกจากซอกเล็บเพื่อป้องกันการติดเชื้อแบคทีเรีย วิธีนี้เป็นวิธีหนึ่งที่สำคัญที่สุดที่จะหลีกเลี่ยงความเจ็บป่วยและการแพร่กระจายเชื้อโรคไปสู่คนอื่น ล้างมือหลังจากเข้าห้องน้ำ ก่อน ระหว่าง และหลังเตรียมอาหาร ก่อนรับประทานอาหาร ก่อนและหลังดูแลคนป่วย หลังสั่งน้ำมูก ไอ หรือจาม และหลังจากสัมผัสกับสัตว์และ/หรือจัดการกับมูลสัตว์  ลองพกเจลทำความสะอาดมือติดตัวไว้ตลอดเวลาเผื่อคุณไม่สามารถหาห้องน้ำเพื่อไปล้างมือได้ คุณควรเช็ดเคาน์เตอร์ครัว พื้น ฝักบัว และโต๊ะอาหารอย่างน้อยสัปดาห์ละครั้งด้วยน้ำและสบู่หรือผลิตภัณฑ์ทำความสะอาดบ้านทั่วไป ถ้าคุณอยู่กับคนอื่น ลองตั้งระบบทำงานบ้านและผลัดกันทำความสะอาดบ้านทุกสัปดาห์  ลองใช้ผลิตภัณฑ์ทำความสะอาดที่เป็นมิตรกับสิ่งแวดล้อมที่มีส่วนผสมของสารเคมีที่อ่อนกว่าผลิตภัณฑ์ทำความสะอาดทั่วไป เช็ดรองเท้าที่พรมเช็ดเท้าหน้าประตูก่อนเข้าบ้าน หรือถอดรองเท้าไว้หน้าประตูก่อนเข้ามาในบ้านและขอให้แขกทำเช่นนั้นด้วย เพื่อป้องกันไม่ให้สิ่งสกปรกและเศษโคลนเลอะทั่วบ้าน สิ่งนี้สำคัญมากหากคุณไม่อยากแพร่เชื้อโรคไปสู่คนรอบข้าง และอย่าลืมล้างมือด้วยสบู่และน้ำหลังจากไอหรือจาม การใช้สิ่งของเหล่านี้ร่วมกับผู้อื่นเพิ่มโอกาสในการแพร่เชื้อแบคทีเรียสตาฟีโลค็อกคัส  ถ้าคุณใช้ผ้าเช็ดตัวหรือเสื้อผ้าร่วมกับผู้อื่น อย่าลืมซักทั้งก่อนและหลังให้คนอื่นยืม ผู้หญิงควรเปลี่ยนผ้าอนามัยแบบสอดอย่างน้อยทุก 4-6 ชั่วโมงเพื่อลดโอกาสเกิดอาการท็อกซิกช็อก (TSS)  ส่วนผู้หญิงที่ใส่ผ้าอนามัยทั่วไปควรเปลี่ยนผ้าอนามัยทุก 4-8 ชั่วโมง ถ้าคุณคิดว่าจะนอนเกิน 8 ชั่วโมง ให้ใส่ผ้าอนามัยชนิดกลางคืนแทนการใช้ผ้าอนามัยแบบสอดขณะเข้านอน การไปพบแพทย์สามารถรู้อาการป่วยและการติดเชื้อได้ตั้งแต่เนิ่นๆ ซึ่งทำให้ง่ายต่อการรักษา ไปพบแพทย์ปฐมภูมิ ทันตแพทย์ สูตินรีแพทย์ แพทย์โรคหัวใจ หรือแพทย์ต่างๆ ที่คุณพบเป็นประจำอยู่แล้ว ไปพบแพทย์เมื่อคุณรู้สึกป่วยหรือคิดว่าตัวเองอาจติดเชื้อโรค และต้องไปตรวจสุขภาพเป็นประจำ
อาบน้ำทุกวัน. เลือกผลิตภัณฑ์ล้างหน้าประจำวัน. แปรงฟันทุกเช้าและก่อนเข้านอน. ใช้ผลิตภัณฑ์ระงับกลิ่นกาย. ซักเสื้อผ้าหลังใส่. เล็มผมทุกๆ 4-8 สัปดาห์. ตัดเล็บมือเล็บเท้าอยู่เสมอ. ล้างมือด้วยน้ำและสบู่. ทำความสะอาดพื้นผิวบ้านเป็นประจำ. ปิดจมูกและปากเวลาไอหรือจาม. อย่าใช้มีดโกน ผ้าเช็ดตัว หรือเครื่องสำอางกับร่วมกับคนอื่น. ถ้าคุณเป็นผู้หญิง ให้เปลี่ยนผ้าอนามัย/ผ้าอนามัยแบบสอดเป็นประจำ. ไปพบแพทย์เป็นประจำ.
https://www.wikihow.com/Be-Hygienic https://www.wikihow.com/Be-Hygienic
Putting Your Best Foot Forward Preventing Illnesses